Tirzi n Mass Cassis ɣer Lezzayer, d taɣsert tamezwarut n tuzzya-s deg Tefriqt, ara tyawin ɣer Mali, Ssanigal akked Gambya, gar yiswan yellan d aseǧhed n tuqqna akked umciwer gar snat n tmura ɣef tuttriwin yemgarden ama tigraɣlanin neɣ timnaḍanin, ɣef uqerru-nsen tuttra n Tniri tutrimt, i d-yenna i d-yenna usmel El Portal Diplomatico i d-ibedren warrat n Ugezdu afidiral n Yiweẓla iwerdaniyen.
Deg warrat-is, aɣlif aswiwi n Yiweẓla iwerdaniyen yesseddi-d dakken « ad tesmemmi tmurt n Sswis, i tikkelt tamezwarut, yiwet n tseratijit yerzan Tafriqt Tadunirant akked temnaḍ n Ssaḥel 2021-2024 », i d-yenna uɣbalu-nni.
« Tamurt n Sswis tebɣa, deg tsetratijit-a, ad tessiɣ tafat ɣef wassaɣen yegten yellan akked temnaḍt, akked uselqey n wassaɣen akked tmura tifriqiyin », i d-yezzireg Mass Cassis i d-yesseddin dakken tasetratijit-a « tettwasenfel ɣef uzadur n umciwer hrawen ideg ttekkan igensasen idiplumatiyen n 30 n tmura tifriqiyin, s yiwet n tmuɣli n ucrak n tidet ».
kab_Latn kab_Latn kab_Latn